
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1132 

12 Αυγούστου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Τροποποίηση της υπ’ αριθμ. 2/1048/0022/28.1.2002 ΚΥΑ 


«Καθορισμός αποδοχών του προσωπικού της Γραμ- 

ματείας της Ρυθμιστικής Αρχής Ενέργειας». 1 

Τροποποίηση της ΚΥΑ 2/46532/0022/2000 των Υπουρ¬ 
γών Οικονομικών και Ανάπτυξης «Καθορισμός απο¬ 
δοχών Προέδρου, Αντιπροέδρου και των μελών στη 

Ρυθμιστική Αρχή Ενέργειας (Ρ.Α.Ε.)». 2 

Αποζημίωση μεταπτυχιακών φοιτητών του Οικονομικού 

Πανεπιστημίου Αθηνών. 3 

Καθορισμός ημερών κίνησης εκτός έδρας Πυροσβε¬ 
στών εποχικής απασχόλησης. 4 

Ανάθεση αρμοδιοτήτων της Συγκλήτου του Πανεπιστη¬ 
μίου Κρήτης στο Πρυτανικό Συμβούλιο. 5 

Τροποποίηση Οργανισμού Εσωτερικής Υπηρεσίας του 

Δήμου Νικηφόρου Ν. Δράμας. 6 

Τροποποίηση του Οργανισμού Εσωτερικής Υπηρεσίας 
(Ο.Ε.Υ.) του Παιδικού Σταθμού Δήμου Κυπρίνου Ν. 

Έβρου. 7 

Τροποποίηση του Ο.Ε.Υ. του Ν.Π.Π.Σ. Λαιμού, Δήμου 

Πρεσπών Ν. Φλώρινας. 8 

Έγκριση καθιέρωσης υπερωριακής εργασίας υπαλλή¬ 
λων της Δ/νσης Αγροτικής Ανάπτυξης της Ν.Α. Ζα¬ 
κύνθου. 9 

Τροποποίηση του Ο.Ε.Υ. του Δήμου Σκοτούσσης. 10 


ΑΠΟΦΑΣΕΙ Σ 

Αριθ. 2/42754/0022 (1) 


Τροποποίηση της υπ’ αριθμ. 2/1048/0022/28.1.2002 ΚΥΑ 
«Καθορισμός αποδοχών του προσωπικού της Γραμμα- 
τείαςτης Ρυθμιστικής Αρχής Ενέργειας». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΝΑΠΤΥΞΗΣ 

Έχοντας υπόψη: 

1. Τις διατάξειςτου άρθρου 90 του π.δ. 63/2005 «Κωδικο¬ 
ποίηση της νομοθεσίας για την Κυβέρνηση και τα κυβερ¬ 
νητικά όργανα» (ΦΕΚ 98 Α'). 

2. Τις διατάξειςτου ν.2773/1999 (ΦΕΚ Α' 286), όπως τρο¬ 
ποποιήθηκε με τις διατάξεις του ν.2837/2000 (ΦΕΚ Α' 178) 
και του ν.3175/2003 (ΦΕΚ Α'207), και ιδίως τις διατάξειςτου 
άρθρου 7παρ. 8του ν.2773/1999, όπως συμπληρώθηκαν με 
την παράγραφο 3 του άρθρου 5 του ν.2837/2000. 

3. Τις διατάξεις του ν.3205/2003 (ΦΕΚ Α' 297) «Μισθολογι- 


κές ρυθμίσεις λειτουργών και υπαλλήλων του Δημοσίου, 
ΝΠΔΔ και ΟΤΑ, μονίμων στελεχών των ενόπλων δυνάμεων 
και αντιστοίχων της Ελληνικής Αστυνομίας, του Πυροσβεστι¬ 
κού και Λιμενικού Σώματος και άλλες συναφείς διατάξεις». 

4. Τις διατάξεις του άρθρου 40 του ν.849/1978 (ΦΕΚ Α' 
232), όπως τροποποιήθηκαν με το άρθρο 8του ν.2129/1993 
(ΦΕΚ Α' 57), σύμφωνα με τις οποίες δύναται να προσδίδεται 
αναδρομική ισχύς σε κανονιστικές πράξεις δια των οποίων 
καθορίζεται κατ’ εξουσιοδότηση κειμένων διατάξεων το 
ύψος αποδοχών, απολαβών, μισθών και ημερομισθίων, αλ¬ 
λά πάντως, όχι προγενέστερα του ενός έτους προ της δη- 
μοσιεύσεώςτους στην Εφημερίδα της Κυβερνήσεως, εφό¬ 
σον στην έκδοση της εν λόγω πράξης συμπράττει ο Υπουρ¬ 
γός Οικονομικών. 

5. Τις διατάξεις της υπ’ αριθ. 2/1048/0022/28.1.2002 ΚΥΑ 
«Καθορισμός αποδοχών του προσωπικού της Γραμματείας 
της Ρυθμιστικής Αρχής Ενέργειας» (ΦΕΚΒ' 105). 

6. Το γεγονός ότι σύμφωνα με την παρ. 3 του άρθρου 1 της 
ΚΥΑ 2/1048/0022/28.1.2002 προβλέπεται ότι οι μηνιαίες 
αποδοχές που καθορίζονται με τις διατάξεις της ΚΥΑ αυτής 
προσαυξάνονται σύμφωνα με την εκάστοτε εισοδηματική 
πολιτική, καθώς και το γεγονός ότι σύμφωνα με την διάταξη 
αυτή, οι βασικές μηνιαίες αποδοχές του ειδικού επιστημονι¬ 
κού προσωπικού που υπηρετεί στη Γραμματεία της ΡΑΈ, 
όπως αυτές είχαν αρχικώς καθορισθεί σύμφωνα με το άρ¬ 
θρο 2 παρ. 1 της αυτής ΚΥΑ ανέρχονταν κατά το έτος 2003 
στο ποσό των 1333,28 ευρώ. 

7. Το γεγονός ότι κατά το έτος 2004 δεν εφαρμόστηκε η 
συνήθης εισοδηματική πολιτική ενόψει της θέσπισης του 
ν.3205/2003. 

8. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, καθώς η μισθοδοσία του προσωπικού που απασχο¬ 
λείται στη Γραμματείατης ΡΑΕ βαρύνειτονπροϋπολογισμό 
της ΡΑΕ, που δεν επιχορηγείται από τον κρατικό προϋπο¬ 
λογισμό, σύμφωνα με τις διατάξειςτου άρθρου 4 παρ. 2 και 
του άρθρου 6 του ν.2773/1999, όπως τροποποιήθηκε με τις 
διατάξειςτου άρθρου 5 παρ. 1 του ν.2837/2000. 

9. Την υπ’ αριθ. 0-10075/22.4.2005 εισήγηση της ΡΑΕ, 
αποφασίζουμε: 

Άρθρο 1 

Η παράγραφος 1 του άρθρου 2 της ΚΥΑ 2/1048/0022/ 
28.1.2002 αντικαθίσταται ως ακολούθως: 

«1. Από την 1η Σεπτεμβρίου 2004, οι βασικές μηνιαίες 
αποδοχές του προβλεπόμενου από τις διατάξεις του εδαφί¬ 
ου α' της παραγράφου 4 του άρθρου 7 του ν.2773/1999, 
όπως τροποποιήθηκαν από τις διατάξεις της παραγράφου 
2 του άρθρου 5 του ν.2837/2000, ειδικού επιστημονικού 
προσωπικού που υπηρετεί στη Γ ραμματείατης ΡΑΕ με σύμ¬ 
βαση εργασίας ιδιωτικού δικαίου αορίστου χρόνου καθορί¬ 
ζονται στο ποσό των 1.405 ευρώ και αναλόγως αναπροσαρ- 

μόζονται οι κάθε είδους παροχές που δίδονται στο προσω¬ 
πικό του εδαφίου αυτού υπολογιζόμενες με βάση τις βασι¬ 
κές μηνιαίες αποδοχές και για την ίδια χρονική περίοδο. 
Στις βασικές μηνιαίες αποδοχές που καθορίζονται με το 
προηγούμενο εδάφιο δεν συμπεριλαμβάνονται αναπρο¬ 
σαρμογές λόγω της εισοδηματικής πολιτικής του έτους 
2005 κατά τις διατάξεις της παραγράφου 3 του άρθρου 1 
της παρούσας». 

Άρθρο 2 

1. Η ισχύς της παρούσας, πλην των διατάξεων για τις 
οποίες ορίζεται διαφορετικά, αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδατης Κυ¬ 
βερνήσεως. 

Αθήνα, 9 Αυγούστου 2005 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

Γ. ΑΛΟΓΟΣΚΟΥΦΗΣ Δ. ΣΙΟΥΦΑΣ 

-♦- 

Αριθμ. 2/42623/0022 (2) 

Τροποποίηση της ΚΥΑ 2/46532/0022/2000 των Υπουργών 
Οικονομικών και Ανάπτυξης «Καθορισμός αποδοχών 
Προέδρου, Αντιπροέδρου και των μελών στη Ρυθμιστική 
Αρχή Ενέργειας (Ρ.Α.Ε.)» 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΟΙΚΟΝΟΜΙΚΩΝ - 

ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 4 παρ. 11 του ν.2773/1999 
(ΦΕΚ 286/Α/1999) «Απελευθέρωση της αγοράς ηλεκτρικής 
ενέργειας - Ρύθμιση θεμάτων Ενεργειακής Πολιτικής και 
λοιπές διατάξεις». 

2. Τις διατάξεις του άρθρου 5 του ν.2837/2000 (ΦΕΚ 
178/2000) «Ρύθμιση θεμάτων Ανταγωνισμού, Ρυθμιστικής 
Αρχής Ενέργειας, Τουρισμού και άλλες διατάξεις». 

3. Τις διατάξεις του άρθρου 16 του π.δ. 139/2001 (ΦΕΚ 
121/2001) «Κανονισμός Εσωτερικής Λειτουργίας και Δια¬ 
χείρισης της Ρυθμιστικής Αρχής Ενέργειας (Ρ.Α.Ε.)». 

4. Τις διατάξεις της ΚΥΑ 2/46532/0022/2000 (ΦΕΚ 
999/2000) των Υπουργών Οικονομικών και Ανάπτυξης «Κα¬ 
θορισμός αποδοχών Προέδρου, Αντιπροέδρου και των με¬ 
λών στη Ρυθμιστική Αρχή Ενέργειας (ΡΑΕ)». 

5. Τις διατάξεις του π.δ. 27/1996 (ΦΕΚ 19/Α/96) «Συγχώ¬ 
νευση των Υπουργείων Τουρισμού, Βιομηχανίας, Ενέργει¬ 
ας και Τεχνολογίας και Εμπορίου στο Υπουργείο Ανάπτυ¬ 
ξης» και το π.δ. 122/2004 (ΦΕΚ 85/Α/04) «Ανασύσταση του 
Υπουργείου Τουρισμού». 

6. Τις διατάξεις του άρθρου 40 του ν.849/1978 (ΦΕΚ Α' 
232), όπως τροποποιήθηκαν με το άρθρο 8 του ν.2129/1993 
(ΦΕΚ Α' 57), σύμφωνα με τις οποίες δύναται να προσδίδεται 
αναδρομική ισχύς σε κανονιστικές πράξεις δια των οποίων 
καθορίζεται κατ’ εξουσιοδότηση κειμένων διατάξεων το 
ύψος αποδοχών, απολαβών, μισθών και ημερομισθίων, αλ¬ 
λά πάντως, όχι προγενέστερα του ενός έτους προ της δη- 
μοσιεύσεώς τους στην Εφημερίδατης Κυβερνήσεως, εφό¬ 
σον στην έκδοση της εν λόγω πράξης συμπράττει ο Υπουρ¬ 
γός Οικονομικών. 

7. Τις διατάξεις της κοινής απόφασης του Πρωθυπουρ¬ 
γού και Υπουργού Οικονομίας και Οικονομικών με αριθ. 
14650/ΔΙΟΕ/85/17.3.2004 «Καθορισμός αρμοδιοτήτων των 
Υφυπουργών Οικονομίας και Οικονομικών» (ΦΕΚ 519/Β/ 
17.3.2004). 

8. Την ανάγκη επανακαθορισμού των αποδοχών του Προ¬ 
έδρου, Αντιπροέδρου και των μελών της Ρυθμιστικής Αρ¬ 
χής Ενέργειας (Ρ.Α.Ε.) κατά παρέκκλιση από κάθε άλλη γε¬ 
νική και ειδική διάταξη. 

9. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, καθώς η καταβολή των αποδοχώντου Προέδρου, του 


Αντιπροέδρου και των μελών της Ρυθμιστικής Αρχής Ενέρ¬ 
γειας βαρύνει τον προϋπολογισμό της, που δεν επιχορηγεί¬ 
ται από τον κρατικό προϋπολογισμό, σύμφωνα με τις δια¬ 
τάξεις του άρθρου 4 παρ. 2 και του άρθρου 6 του 
ν.2773/1999, όπως τροποποιήθηκε με τις διατάξεις του άρ¬ 
θρου 5 παρ. 1 του ν.2873/2000, αποφασίζουμε: 

1. Καθορίζουμε τις μηνιαίες ακαθάριστες αποδοχές του 
Προέδρου, του Αντιπροέδρου και των μελών της Ρ.Α.Ε. ως 
ακολούθως: 

α) Πρόεδρος: Δώδεκα χιλιάδες εννιακόσια δώδεκα 
(12.912) ευρώ 

β) Αντιπρόεδρος: Έξι χιλιάδες τριακόσια τριάντα οχτώ 
(6.338) ευρώ 

γ) Μέλη: Τέσσερις χιλιάδες εκατόν ενενήντα επτά (4.197) 
ευρώ 

2. Η ισχύς της παρούσας απόφασης αρχίζει από 1η Μαρ¬ 
τίου 2005. 

Η απόφαση αυτή να δημοσιευθεί στην Εφημερίδατης Κυ¬ 
βερνήσεως. 

Αθήνα, 8 Αυγούστου 2005 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

Γ. ΑΛΟΓΟΣΚΟΥΦΗΣ Δ. ΣΙΟΥΦΑΣ 

-♦- 

Αριθμ. 2/21692/0022 (3) 

Αποζημίωση μεταπτυχιακών φοιτητών του Οικονομικού 
Πανεπιστημίου Αθηνών. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 28 παρ. 7 του ν.2083/1992 
(ΦΕΚ 159/τ.Α') «Εκσυγχρονισμός της Ανώτατης Εκπαίδευ¬ 
σης» όπως αυτό προστέθηκε στο άρθρο 12 παρ. 1 του 
ν. 1268/1982. 

2. Τις διατάξεις του άρθρου 15 παρ. 1 του ν.2327/1995 
(ΦΕΚ 156τ.Α') «Εθνικό Συμβούλιο Παιδείας, ρύθμιση θεμά¬ 
των έρευνας παιδείας και μετεκπαίδευσης εκπαιδευτικών 
και άλλες διατάξεις» όπως αυτό προσετέθη στο άρθρο 28 
παρ. 7 του ν.2083/1992 (ΦΕΚ 159 τ.Α') «Εκσυγχρονισμός 
της Ανώτατης Εκπαίδευσης». 

3. Τις διατάξεις του άρθρου 90 του π.δ. 63/2005 «Κωδι¬ 
κοποίηση της νομοθεσίας για την Κυβέρνηση και τα κυ¬ 
βερνητικά όργανα» (ΦΕΚ98 Α'). 

4. Την αριθμ. 37876/Στ5 (ΦΕΚ 608 τ.Β'/26.4.2004) Κοινή 
Απόφαση του Πρωθυπουργού και της Υπουργού Εθνικής 
Παιδείας και Θρησκευμάτων «Καθορισμός αρμοδιοτήτων 
Υφυπουργών του Υπουργείου Εθνικής Παιδείας και Θρη¬ 
σκευμάτων». 

5. Την αριθμ. 14650/ΔΙΘΕ 85/17.3.2004 (ΦΕΚ 519 τ.Β') 
απόφαση του Πρωθυπουργού και του Υπουργού Οικονο¬ 
μίας και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών». 

6. Το αριθμ. πρ. 1384/29.3.2005 έγγραφο του Οικονομι¬ 
κού Πανεπιστημίου Αθηνών. 

7. Την ανάγκη πρόσληψης μεταπτυχιακών φοιτητών με 
ωριαία αντιμισθία για την επικουρία των μελών ΔΕΠ του 
ανωτέρω Πανεπιστημίου και καθορισμού των λεπτομερει¬ 
ών της πρόσληψής τους. 

8. Το γεγονός ότι από τις διατάξεις της απόφασης αυτής 
προκαλείται συνολική δαπάνη ύψους 231.120,00 ευρώ για 
μια εξαετία η οποία θα καλύπτεται από τον προϋπολογισμό 
του Οικονομικού Πανεπιστημίου Αθηνών ως εξής: για το 
έτος 2006 και για καθένα από τα επόμενα πέντε έτη με την 
εγγραφή πιστώσεων 30.000,00 ευρώ στον ΚΑΕ 0289.04 και 
8.520,00 ευρώ στον ΚΑΕ 0551.00, αποφασίζουμε: 

Εγκρίνουμε την πρόσληψη μεταπτυχιακών φοιτητών του 
Οικονομικού Πανεπιστημίου Αθηνών για να επικουρούν τα 
μέλη ΔΕΠ στην άσκηση των φοιτητών, διεξαγωγή φροντι¬ 
στηρίων, εργαστηριακών ασκήσεων, εποπτεία εξετάσεων 
και διόρθωση ασκήσεων. 

Ο αριθμός των ωρών εβδομαδιαίας απασχόλησης ανά με¬ 
ταπτυχιακό φοιτητή καθορίζεται μέχρι 6 ώρες εβδομαδιαί- 
ως για την άσκηση των φοιτητών, τη διεξαγωγή φροντιστη¬ 
ρίων και εργαστηριακών ασκήσεων και μέχρι 10 ώρες εβδο- 
μαδιαίως για την εποπτεία εξετάσεων και τη διόρθωση 
ασκήσεων. 

Ο αριθμός των ωρών για κάθε Ακαδημαϊκό έτος δεν μπο¬ 
ρεί να υπερβείτις 5.000 ώρες. 

Το ύψος της ωριαίας αντιμισθίας ορίζεται σε 6,00 ευρώ 
πλέον εργοδοτικών εισφορών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Αυγούστου 2005 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

Π. ΔΟΥΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 

-♦- 

Αριθμ. 2/33093/0022 (4) 

Καθορισμός ημερών κίνησης εκτός έδρας Πυροσβεστών 
εποχικής απασχόλησης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις 

1.1. Του άρθρου 2 παρ. 3 του ν.2685/1999 (Φ.Ε.Κ. 35 
Α'/18.2.1999) «Κάλυψη δαπανών μετακινουμένων υπαλλή¬ 
λων εντός και εκτός της Επικράτειας και άλλες διατάξεις». 

2.2. Του ν.2612/1998 (Φ.Ε.Κ. 112 Α725.5.1998) «Ανάθεση 
της δασοπυρόσβεσης στο Πυροσβεστικό Σώμα και άλλες 
διατάξεις». 

1.3. Τις διατάξεις του άρθρου 90 του π.δ. 63/2005 «Κω¬ 
δικοποίηση της νομοθεσίας για την Κυβέρνηση και τα κυ¬ 
βερνητικά όργανα» (ΦΕΚ 98 Α'). 

1.4 Τις διατάξεις του άρθρου 40 του ν.849/1978 (Φ.Ε.Κ. 
232 Α722.12.1978) «Περί παροχής κινήτρων κ.λ.π.» όπως 
συμπληρώθηκε με το άρθρο 8 ν.2129/1993 (Φ.Ε.Κ. 57 
Α714.4.1993). 

1.5. Του άρθρου 21 π.δ. 8/1991 (ΦΕΚ5Α717.1.1991) όπως 
κωδικοποιήθηκαν με εκείνες του π.δ. 210/1992 (Φ.ΕΚ.99 
Α716.6.1992) «Κωδικοποίηση διατάξεων π.δ. του Κανονι¬ 
σμού Εσωτερικής Υπηρεσίας Π.Σ.». 

1.6. Της υπ’ αριθ. 2/74260/0004 από 15.10.1999 (ΦΕΚ 1925 
Β725.10.1999) Κ.Υ.Α. όπως διορθώθηκε και ισχύει (Φ.Ε.Κ. 
2274 Β/31.12.1999) «Μεταβίβαση εξουσίας υπογραφής 
σύμφωνα με το άρθρο 7 παρ. 1 του ν. 1943/1991». 

2. Την υπ’ αριθ. 12/151/8178/17.5.2005 Απόφαση της Τρι- 
μελούςεξΥπουργώνΕπιτροπήςτηςπαραγράφου 1 άρθρου 
2 της Π.Υ.Σ. 55/1998 με την οποία εγκρίθηκε η πρόσληψη 
5.500 ιδιωτών με σύμβαση εργασίας ιδιωτικού δικαίου ορι¬ 
σμένου χρόνου, για την κάλυψη πρόσκαιρων αναγκών του 
Πυροσβεστικού Σώματος κατά τη θερινή περίοδο. 

3. Την ανάγκη μετακίνησης των Πυροσβεστών εποχικής 
απασχόλησης για εκτέλεση υπηρεσίας, εκτός έδρας, για 
την αντιμετώπιση εκτάκτων γεγονότων όπως κατάσβεση 
πυρκαγιών στα δάση, για επιτήρηση δασικών περιοχών 
κ.λ.π., αποφασίζουμε: 

1. Καθορίζουμε τον αριθμό των επιτρεπομένων ημερών 
εκτός έδρας κατ’ ανώτατο όριο σε τριάντα τέσσερις (34) για 
κάθε έναν από τους 5.500 Πυροσβέστες εποχικής απασχό¬ 
λησης του Πυροσβεστικού Σώματος που έχουν προσλη- 
φθεί κατά τις διατάξεις του π.δ. 124/2003 όπως ισχύει, με 
σύμβαση εργασίας ιδιωτικού δικαίου ορισμένου χρόνου 


(μέχρι τεσσερισήμισι μήνες από 1.6 μέχρι 15.10.2005) και 
για όλο το χρονικό διάστημα της απασχόλησής τους. 

2. Η δαπάνη που θα προκληθεί από την εκτός έδρας με¬ 
τακίνηση των προαναφερομένων για εκτέλεση υπηρεσίας 
που θ’ ανέλθει στο ποσό των 1.224.872,00 ευρώ, και θα βα¬ 
ρύνει την πίστωση του Υπουργείου Δημόσιας Τάξης/ Αρχη¬ 
γείο Πυροσβεστικού Σώματος υπό Κ.Α.Ε. 0716του Ε.Φ. 43- 
120 οικονομικού έτους 2005. 

3. Η παρούσα που ισχύει από 1 Ιουνίου 2005 να δημοσι- 
ευθεί στην Εφημερίδα της Κυβερνήσεως. 

Αθήνα, 8 Αυγούστου 2005 
Με εντολή Υπουργών 

Ο Γενικός Γραμματέας Ο Γενικός Γραμματέας 

Δημοσ. Πολιτικής Υπουργείου Υπουργείου 

Οικονομίας και Οικονομικών Δημόσιας Τάξης 

ΓΕΩΡΓΙΟΣ ΚΟΥΡΗΣ ΛΕΩΝΙΔΑΣ ΕΥΑΓΓΕΛΙΔΗΣ 

-♦- 

Αριθμ. 5293 (5) 

Ανάθεση αρμοδιοτήτων της Συγκλήτου του Πανεπιστη 
μίου Κρήτης στο Πρυτανικό Συμβούλιο. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 

(Συνεδρία 217/21.7.2005) 

Έχοντας υπόψη: 

1) Το άρθρο 2 παρ. 2 εδάφ. β'του ν.2083/1992, όπως αυ¬ 
τό τροποποιήθηκε με το άρθρο 1 παρ. 1 εδάφ. α' του 
ν.2188/1994. 

2) Το άρθρο 90 του π.δ. 63/2005 «Κωδικοποίηση της νο¬ 
μοθεσίας για την Κυβέρνηση και τα κυβερνητικά όργανα» 
(ΦΕΚ98 Α'). 

3) Τις υπηρεσιακές ανάγκες του Πανεπιστημίου Κρήτης 
και τη σχετική προφορική εισήγηση του Πρύτανη. 

4) Το γεγονός ότι από την παρούσα απόφαση δεν προκα- 
λείται δαπάνη εις βάρος του προϋπολογισμού του Πανεπι¬ 
στημίου Κρήτης, αποφασίζουμε: 

Αναθέτουμε στο Πρυτανικό Συμβούλιο του Πανεπιστημί¬ 
ου Κρήτης, για το χρονικό διάστημα από 22 Ιουλίου 2005 μέ¬ 
χρι 17 Σεπτεμβρίου 2005, όλες τις αρμοδιότητες της Συ¬ 
γκλήτου που προβλέπονται από το άρθρο 2 παρ. 2 εδάφ. β' 
του ν.2083/1992 (όπως αυτό τροποποιήθηκε με το άρθρο 1 
παρ. 1 εδάφ. α' του ν.2188/1994) και από το σύνολο των 
ισχυουσών διατάξεων, εκτός απότις αρμοδιότητες που ορί¬ 
ζονται στις περιπτώσεις II, III, IV, IX και XVI των προαναφε¬ 
ρομένων διατάξεων του ν.2083/1992, τις οποίες διατηρεί η 
Σύγκλητος. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Ρέθυμνο, 21 Ιουλίου 2005 
Ο Πρύτανης 

ΙΩΑΝΝΗΣ ΠΑΛΛΗΚΑΡΗΣ 
-Φ- 

Αριθμ. 5227 (6) 

Τροποποίηση Οργανισμού Εσωτερικής Υπηρεσίας του Δή¬ 
μου Νικηφόρου Ν. Δράμας. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1) Τις διατάξεις 

α) του άρθρου 12 του ν. 1188/1981, όπως αντικαταστάθη- 
καν με τις όμοιες του άρθρου 26 του ν.1832/1998 του άρ¬ 
θρου 8 παρ. 5 του ν.2307/1995 και του άρθρου 1 παρ. 2του 
ν.2503/1997. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


β) των άρθρων 34-36 του ν.2190/1994 

2) Την αριθμ. 2747/26.4.1999 απόφαση του Γενικού Γραμ- 
ματέα Περιφέρειας που δημοσιεύτηκε στο ΦΕΚ 927/τ.Β'/ 
26.5.1999 περί έγκρισης του Οργανισμού Εσωτερικής Υπη¬ 
ρεσίας του Δήμου Νικηφόρου. 

3) Την αριθμ. 47/2005 απόφαση του Δημοτικού Συμβουλί¬ 
ου του Δήμου Νικηφόρου. 

4) Το αριθμ. 4/7.6.2005 πρακτικό του Υπηρεσιακού Συμ¬ 
βουλίου του άρθρου 8 του ν.2307/1995, στο οποίο περιλαμ¬ 
βάνεται η αριθμ. 32/2005 απόφαση - γνωμοδότησή του. 

5) Την αριθμ. 2550/1.10.2003 (ΦΕΚ 1588/τ.Β'/27.10.2003) 
απόφαση του Γ ενικού Γ ραμματέα Περιφέρειας Ανατολικής 
Μακεδονίας - Θράκης «Μεταβίβαση αρμοδιοτήτων στους 
Διευθυντές Τοπικών Αυτοδιοικήσεων και στους Τμηματάρ- 
χεςτων ιδίων Υπηρεσιών», αποφασίζουμε: 

Εγκρίνουμε την αριθμ. 47/2005 απόφαση του Δημοτικού 
Συμβουλίου Νικηφόρου, με την οποία τροποποιείται ο Ορ¬ 
γανισμός Εσωτερικής Υπηρεσίας του Δήμου ως εξής: 

1. Στο άρθρο 1 «ΔΙΑΡΘΡΩΣΗ ΥΠΗΡΕΣΙΩΝ» παραγρ. 3 συ- 
νιστάται: 

Α) Μία (1) Δ/νση Διοικητικών - Οικονομικών και Τεχνικών 
Υπηρεσιών 

Β) Ένα (1) Τμήμα Διοικητικών Υπηρεσιώντο οποίο θα απο- 
τελείται από τα παρακάτω γραφεία: 
α) Γ ραφείο θεμάτων προσωπικού, 
β) Γ ραφείο γραμματειακής υποστήριξης - δακτυλογρά¬ 
φησης - πρωτοκόλλου- αρχείου - καθαριότητας κτιρίων 
βοηθητικές εργασίες. 

γ) Γραφείο Δημοτικής κατάστασης και εκλογικών κατα¬ 
λόγων - ληξιαρχείου - διαχείρισης αγροτικών θεμάτων 
δ) Γ ραφείο αλλοδαπών 
ε) Γραφείο υποστήριξης μηχανοργάνωσης 
στ) Δημοτική Αστυνόμευση 

Γ) Ένα Τμήμα Οικονομικών Υπηρεσιών, το οποίο θα απο- 
τελείται από τα παρακάτω γραφεία: 
α) Γ ραφείο διαχείρισης εσόδων - Δημοτικής περιουσίας 
β) Γ ραφείο προϋπολογισμού - διαχείρισης δαπανών - μι¬ 
σθοδοσία - προμηθειών / αποθήκη 
γ) Ταμείο 

Δ) Ένα (1) Τμήμα Κέντρου Εξυπηρέτησης πολιτών το 
οποίο θα αποτελείται από τα παρακάτω γραφεία: 
α) Γ ραφείο παροχής διοικητικών πληροφοριών 
β) Γ ραφείο διεκπεραίωσης υποθέσεων πολιτών 
γ) Γ ραφείο διεκπεραίωσης απλών υποθέσεων πολιτών 

2. Στο άρθρο 2: «ΑΡΜΟΔΙΟΤΗΤΕΣ ΚΑΙ ΚΑΘΗΚΟΝΤΑ ΥΠΗ¬ 
ΡΕΣΙΑΚΩΝ ΜΟΝΑΔΩΝ» προστίθεται παράγραφος 5: 

5. Τμήμα Κέντρου Εξυπηρέτησης Πολιτών 
α) Γ ραφείο παροχής διοικητικών πληροφοριών 
Ενημέρωση-πληροφόρηση πολιτών για τις ενέργειες που 
απαιτούνται για τη διεκπεραίωση διοικητικών υποθέσεων, 
β) Γ ραφείο διεκπεραίωσης υποθέσεων πολιτών. 
Παραλαβή αιτήσεων και καταχώρηση σε ειδικό πρωτόκολ¬ 
λο, διάθεση εντύπων αιτήσεων, έλεγχο πληρότηταςτων αιτή¬ 
σεων των πολιτών, αναζήτηση και παραλαβή απαιτουμένων 
δικαιολογητικών με οποιοδήποτε πρόσφορο τρόπο, διαβίβα¬ 
ση των φακέλων των υποθέσεων των πολιτών στις αρμόδιες 
υπηρεσίες πλήρεις, την παραλαβή από τις αρμόδιες υπηρε¬ 
σίες το τελικό έγγραφο και η επίδοση αυτών στον αιτούντα 
πολίτη με οποιοδήποτε πρόσφορο τρόπο, η έκδοση πιστο¬ 
ποιητικών με βάση τα δημοτολόγια του Δήμου απευθείας 
στον πολίτη, βεβαιώσεις χρόνου ανεργίας, χρόνου μη επιδο¬ 
τούμενης ανεργίας, για χρόνου επιδότησης ανεργίας απότον 
ΟΑΕΔ και βεβαιώσεις ασφαλιστικής ενημερότητας ΙΚΑ. 
γ) Γ ραφείο διεκπεραίωσης απλών υποθέσεων πολιτών 
Επικύρωση αντιγράφων διοικητικών εγγράφων, θεώρηση 
του γνησίου της υπογραφής, χορήγηση παραβολών, υπευ¬ 
θύνων δηλώσεων κ.α., χορήγηση αποδεικτικού φορολογι¬ 
κής ενημερότητας μέσω ηλεκτρονικής διασύνδεσης με το 
σύστημα ΤΑΧΙ3. 

3. Στο άρθρο 8: «ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ 
ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ» 

Α) Στην κατηγορία ΠΕ προστίθεται μία θέση ΠΕΙ Διοικητι¬ 


κών και μία θέση ΠΕ 10 Καθηγητών για την διεκπεραίωση 
Υποθέσεων Πολιτών στο ΚΕΠ. 

Β) στην κατηγορία ΤΕ προστίθεται μία (1) θέση ΤΕ3 Τε¬ 
χνολόγων Πολιτικών Μηχανικών και μία (1) θέση ΤΕ Διοίκη¬ 
ση Τουριστικών Επιχειρήσεων για την διεκπεραίωση υπο¬ 
θέσεων πολιτών. 

Γ) Στην κατηγορία ΔΕ προστίθεται μία (1) θέση ΔΕΙ Διοι¬ 
κητικών για τη διεκπεραίωση υποθέσεων πολιτών στο ΚΕΠ. 

4. Το άρθρο 10: «ΘΕΣΕΙΣ ΠΡΟΪΣΤΑΜΕΝΩΝ» μετά την κα¬ 
τάργηση του Τμήματος Διοικητικών και Οικονομικών Υπηρε¬ 
σιών και την δημιουργία του ΚΕΠ διαμορφώνεται ως εξής: 
Διεύθυνση Διοικητικών - Οικονομικών - 
Τεχνικών Υπηρεσιών ΠΕΙ ήΤΕ17ήΤΕ 19 ή ΔΕΙ 

Τμήμα Διοικητικών Υπηρεσιών ΠΕΙ ήΤΕ17ήΔΕ1 
Τμήμα Οικονομικών Υπηρεσιών ΠΕΙ ήΤΕ17ήΔΕ1 
Τμή μα Τεχνικών Υπη ρεσιών 

και Περιβάλλοντος ΠΕ3 και ελλείψει αυτού 

ΤΕ3 ή ΤΕ4 ή ΤΕ5 


Τμήμα Κέντρου 

Εξυπηρέτησης Πολιτών ΠΕ10 ή ΤΕ17 ή ΔΕΙ 

Αυτοτελές γραφείο ΠΕΙ Διοικ. και ελλείψει 

Προγραμματισμού Ανάπτυξης αυτού ΤΕ 13 
(Αγροτική Ανάπτυξη) Τ εχνολογίας Γεωπονίας 

Με την παρούσα απόφαση προκαλείται δαπάνη σε βάρος 
του προϋπολογισμού του Δήμου ύψους 75.000,00 €. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 


Δράμα, 23 Ιουνίου 2005 


Με εντολή Γ ενικού Γ ραμματέα Περιφέρειας 
Η Διευθύντρια 
Μ. ΤΣΙΑΡΑ 
-♦- 

Αριθμ. 5607 (7) 

Τροποποίηση του Οργανισμού Εσωτερικής Υπηρεσίας 
(Ο.Ε.Υ.) του Παιδικού Σταθμού Δήμου Κυπρίνου Ν. 
Έβρου. 


Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1. Τις διατάξεις του ν.2503/1997 «Οργάνωση, διοίκηση, 
στελέχωση της Περ/ρειας, ρύθμιση θεμάτων για την τοπική 
αυτ/ση και άλλες διατάξεις». 

2. Τις διατάξεις του άρθρου 12 του ν. 1188/1981 όπως 
αντικαταστάθηκε με το άρθρο 8 παρ.5 ν.2307/1995 και το 
άρθρο 1 παρ.2 του ν.2503/1997. 

3. Την αριθ. 6/2005 απόφαση του Διοικητικού Συμβουλίου 
του Νομικού Προσώπου «Δημοτικός Παιδικός Σταθμός Δή¬ 
μου Κυπρίνου» που εγκρίθηκε με την αριθ. 15/2005 απόφα¬ 
ση του Δημοτικού Συμβουλίου Κυπρίνου σχετικά με την 
τροποποίηση του Οργανισμού Εσωτερικής Υπηρεσίας του 
Νομικού Προσώπου. 

4. Τις διατάξεις του άρθρου 90 του π.δ. 63/2005 «Κωδι¬ 
κοποίηση της νομοθεσίας για την Κυβέρνηση και τα κυ¬ 
βερνητικά όργανα» (ΦΕΚ 98 Α'). 

5. Την αρ. 3/6/30.5.2005 σύμφωνη γνωμοδότηση του 
Υ.Σ.Δ.ΥΝ. Έβρου. 

6. Το γεγονός ότι από τις διατάξεις της παραπάνω από¬ 
φασης προκαλείται δαπάνη σε βάρος του προϋπολογισμού 
του Νομικού Προσώπου, το ύψος της οποίας θα φθάσει στο 
ποσό των τριάντα οχτώ χιλιάδων (38.000,00) ΕΥΡΩ. 

7. Τις αρ. 4308/6.7.2001 και 2550/1.10.2003 αποφάσεις 
του Γεν. Γραμματέα Περ/ρειας Αν. Μακεδονίας - Θράκης 
«περί ανάθεσης αρμοδιοτήτων», αποφασίζουμε: 

Εγκρίνουμε την τροποποίηση του Οργανισμού Εσωτερικής 
Υπηρεσίας του Νομικού Προσώπου «Δημοτικός Παιδικός 
Σταθμός Δήμου Κυπρίνου», όπως παρακάτω αναφέρεται: 

Στο άρθρο 4 του Ο.Ε.Υ Οργανική Σύνθεση Προσωπικού. 

Α. Δημιουργία κατηγορίας ΠΕ 

ΚΛΑΔΟΣ ΠΕ Νηπιαγωγών θέσεις 1 

Βαθμός Δ' - Α' 

Δημιουργία κατηγορίας ΔΕ 

ΚΛΑΔΟΣ ΔΕ 32 Μαγείρων 

Θέσεις 1 

Βαθμός Δ' - Α' 

Από τις διατάξεις της παραπάνω απόφασης προκαλείται 
δαπάνη σε βάρος του προϋπολογισμού του Νομικού Προ¬ 
σώπου, το ύψος της οποίας θα φθάσει στο ποσό των τριά¬ 
ντα οχτώ χιλιάδων (38.000,00) ΕΥΡΩ. 

Κατά τα υπόλοιπα ισχύει η αριθ. 5192/24.9.2003 απόφα¬ 
σή μας. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αλεξανδρούπολη, 29 Ιουλίου 2005 

Με εντολή Γενικού Γραμματέα Περιφέρειας 
Ο Διευθυντής 
Σ. ΜΠΛΙΓΟΡΙΔΗΣ 
-♦- 

Αριθμ. 5261 (8) 

Τροποποίηση του Ο.Ε.Υ. του Ν.Π.Π.Σ. Λαιμού, Δήμου Πρε- 
σπών Ν. Φλώρινας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 12του ν.1188/1981 όπωςτρο- 
ποποιήθηκανμετις όμοιεςτου αρθ. 8του ν.2307/1995. 

2. Τις διατάξεις του άρθρου 8 του ν.2503/1997. 

3. Την αριθμ. 1/2005 απόφαση του Διοικητικού Σ/λίου του 
ΝΠΠΣ του Δήμου Πρεσπών Ν. Φλώρινας και την αριθμ. 
7/2005 απόφαση του Δημοτικού Σ/λίου Πρεσπών,αναφορι¬ 
κά με την τροποποίηση του Ο.Ε.Υ. του ΝΠΠΣ του Δήμου 
Πρεσπών Ν. Φλώρινας. 

4. Την σύμφωνη γνωμοδότηση του Υπηρεσιακού Σ/λίου 
των Υπαλλήλων Ο.Τ.Α ν.Φλώρινας που διατυπώθηκε στο 
αριθμ. 3/2/22.6.2005 πρακτικό του, αποφασίζουμε: 

Τροποποιούμε την αριθμ. 5087/17.7.2000 απόφασή μας 
που αφοράτον Ο.Ε.Υ. του ΝΠΠΣτου Δ.Δ. Λαιμού του Δήμου 
Πρεσπών Ν. Φλώρινας ως προς την οργανική σύνθεση προ¬ 
σωπικού και τις αρμοδιότητες, ο οποίος έχει ως εξής: 

Το Νομικό πρόσωπο έχειτίτλο «Δημοτικός Παιδικός Σταθ- 
μόςΛαιμού, Δήμου Πρεσπών» και είναι δυναμικότητας τριά¬ 
ντα (30) νηπίων. 

Σκοπός του Παιδικού Σταθμού είναι η αγωγή, η παροχή 
φροντίδας, η επίβλεψη και δημιουργική απασχόληση παι¬ 
διών προσχολικής ηλικίας. 

Οι θέσεις που προτείνουμε να συσταθούν κατά κατηγορία 
και κλάδο και οι αρμοδιότητες της κάθε θέσης, θεωρούμε 
ότι καλύπτουν τις παρούσες καθώς και τις μελλοντικές ανά¬ 
γκες του Παιδικού Σταθμού. 

Άρθρο 1° 

Οι υπηρεσίες του τμήματος του Δημοτικού Παιδικού 
Σταθμού Λαιμού είναι: 

Α) Υπηρεσία Διοικητική - Λογιστική και Οικονομικής Δια¬ 
χείρισης. 

Β) Υπηρεσία Διαπαιδαγώγησης, Διατροφής και Καθαριό¬ 
τητας. 

Οι υπηρεσίες αυτές τελούν υπό την ανώτατη διοίκηση του 
Προέδρου του Διοικητικού Συμβουλίου του Νομικού Προ¬ 
σώπου και το προσωπικό τους υπό τις εντολές του, εφαρ- 
μοζομένων ανάλογα των διατάξεων του Δημοτικού και Κοι¬ 
νοτικού Κώδικα (άρθρο 114τουπ.δ. 410/1995). Οι αρμοδιό¬ 
τητες του ανωτέρω τμήματος του Δημοτικού Παιδικού 
Σταθμού Λαιμού του Δήμου Πρεσπών καθορίζονται με τον 
κανονισμό λειτουργίας του. 

Άρθρο 2° 

Το μόνιμο προσωπικό του Δημοτικού Παιδικού Σταθμού 
Λαιμού, Δήμου Πρεσπών υπάγεται στις διατάξεις του πρώτου 
μέρους,του ν.1188/1981 «Περίκυρώσεωντου Κωδ. Καταστά¬ 
σεων προσωπικού Οργανισμού Τοπικής Αυτοδιοίκησης». 


Άρθρο 3° 

ΕΙΣΑΓΩΓΙΚΟΣ ΚΑΙ ΚΑΤΑΛΗΚΤΙΚΟΣ ΒΑΘΜΟΣ 

1. Εισαγωγικός και καταληκτικός βαθμός των υπαλλήλων 
του κλάδου ΠΕ (Πανεπιστημιακής Εκπαίδευσης) καιΤΕ (Τε¬ 
χνολογικής Εκπαίδευσης) είναι αντιστοίχως οι βαθμοί Δ' - Α'. 

2. Εισαγωγικός και καταληκτικός βαθμός των υπαλλήλων 
του κλάδου ΔΕ (Δευτεροβάθμιας Εκπαίδευσης) είναι αντι- 
στοίχως οι βαθμοί Δ' - Α'. 

3. Εισαγωγικός και καταληκτικός βαθμός των υπαλλήλων 
του κλάδου ΥΕ (Υποχρεωτικής Εκπαίδευσης) είναι αντι- 
στοίχως οι βαθμοί Ε' - Β'. 

Η οργανική σύνθεση και διαβάθμιση των θέσεων του προ¬ 
σωπικού του Δημοτικού Παιδικού Σταθμού κατά κατηγορία 
και κλάδο σύμφωνα με το π.δ. 50/2001 όπως τροποποιήθη¬ 
κε και συμπληρώθηκε με το π.δ. 347/2003 ορίζεται ως κα¬ 
τωτέρω: 

Α. ΜΟΝΙΜΟ ΠΡΟΣΩΠΙΚΟ. 

1. Κλάδου ΠΕ Διοικητικού και /ή Λογιστικού βαθμό Δ’ -Α’ 
θέσεις μία (1) 

2. Κλάδου Τ.Ε., ΤΕ9 Βρεφονηπιοκόμων με βαθμό Δ'-Α' θέ¬ 
σεις μία (1). 

3. Κλάδου ΔΕ Βοηθών Βρεφοκόμων με βαθμό Δ'-Α’ θέσεις 
μία (1) 

4. Κλάδου Δ.Ε.Μαγειρικής τέχνης με βαθμό Δ'-Α' θέσεις 
μία (1) 

5. Κλάδου Υ.Ε., Βοηθών Μαγείρων με βαθμό Ε'-Β' θέσεις 
μία (1). 

6. Κλάδου Υ.Ε., Προσωπικού Καθαριότητας - Γ ενικών Κα¬ 
θηκόντων με βαθμό Ε'-Β' θέσεις μία (1). 

Β. ΠΡΟΣΩΡΙΝΕΣ - ΠΡΟΣΩΠΟΠΑΓΕΙΣ ΘΕΣΕΙΣ. 

1. Κλάδου Υ.Ε. Προσωπικού Καθαριότητας - Γενικών Κα¬ 
θηκόντων με βαθμό Ε'-Β' θέσεις μία (1). 

Γ. ΕΠΟΧΙΑΚΟ ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙ¬ 
ΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ. 

1. Κλάδου Τ. Ε., ΤΕ9 Βρεφονηπιοκόμων με βαθμό Δ'-Α' θέ¬ 
σεις μία (1). 

2. Κλάδου Υ. Ε., θέσεις μία (1) ,οι αρμοδιότητες της οποίας 
θα καθορίζονται κάθε φορά με απόφαση του Διοικητικού 
Συμβουλίου του Παιδικού Σταθμού ανάλογα με τις ανάγκες 
του Ν.Π. 

Άρθρο 4° 

Α. ΧΡΕΗ ΚΑΙ ΑΡΜΟΔΙΟΤΗΤΕΣ ΠΡΟΪΣΤΑΜΕΝΟΥ ΤΜΗΜΑ¬ 
ΤΟΣ - ΚΑΘΗΚΟΝΤΑ. 

1. Προϊστάμενος του τμήματος Παιδικού Σταθμού τοπο¬ 
θετείται υπάλληλος προερχόμενος από τον κλάδο Τ.Ε., 
Τ.Ε.9 ΒΡΕΦΟΝΗΠΙΟΚΟΜΙΑΣ και σε περίπτωση που απου¬ 
σιάζει ή κωλύεται τον αναπληρώνει προσωρινά υπάλληλος 
του κλάδου Δ. Ε. Βοηθών Βρεφοκόμων. 

2. Παρίσταται στις Συνεδριάσεις του Διοικητικού Συμβου¬ 
λίου ως Εισηγητής χωρίς ψήφο, εισηγείται τα θέματα της 
ημερήσιας διάταξης που καταρτίζονται από τον Πρόεδρο 
του Δ.Σ. τα οποία καταχωρούνται στα πρακτικά και εκφέρει 
γνώμη για κάθε ένα από αυτά. 

3. Ασκείτο καθήκοντα του υπαλλήλου του κλάδου Διοικη¬ 
τικού - Λογιστικού σε περίπτωση που δεν υπηρετεί στον Παι¬ 
δικό Σταθμό τέτοιος υπάλληλος ή υπηρετεί αλλά απουσιά¬ 
ζει ή κωλύεται ως εκτελεί κάθε άλλη εργασία σε περίπτωση 
έκτακτης ανάγκης. 

4. Προΐσταται όλωντων υπαλλήλωντου Παιδικού Σταθμό 
ασκώντας τις προβλεπόμενες από τις κείμενες διατάξεις 
αρμοδιότητες,παρακολουθεί και συντονίζει το έργο τους 
ανάλογα με τις ανάγκες που ανακύπτουν κάθε φορά. 

5. Συγκαλεί τουλάχιστον μια φορά το μήνα το προσωπικό 
του Παιδικού Σταθμού για συζήτηση και ενημέρωση σε γε¬ 
νικότερα θέματα που απασχολούν τον Παιδικό σταθμό και 
για προγραμματισμό νέων δραστηριοτήτων. 

6. Τηρεί τη σφραγίδα του σταθμού, κρατά τα 3 κλειδιά του 
σταθμού και παραδίδει καθημερινά τα 2 σε υπαλλήλους του 
καθώς και ένα κλειδί της αποθήκης. 

7. Συνεργάζεται με τον υπάλληλο του κλάδου Διοικητικού 
και/ή Λογιστικού και το Διοικητικό Συμβούλιο, για την κα- 

τάρτιση του Ετήσιου Προϋπολογισμού Εσόδων και Εξόδων 
του σταθμού. 

8. Επιμελείται τον εφοδιασμό του σταθμού όσοναφοράτα 
τρόφιμα και λοιπά είδη και υλικά. Επίσης είναι υπεύθυνος για 
την καλή φύλαξη,συντήρηση και διάθεση των υλικών αυτών. 

Β. ΧΡΕΗ ΚΑΙ ΑΡΜΟΔΙΟΤΗΤΕΣ ΠΡΟΪΣΤΑΜΕΝΟΥ ΑΥΤΟΤΕ¬ 
ΛΟΥΣ ΠΑΙΔΑΓΩΓΙΚΟΥ ΓΡΑΦΕΙΟΥ 

1. Χρέη Προϊσταμένου της υπηρεσίας αυτής εκτελεί 
υπάλληλος προερχόμενος από τον κλάδο Τ.Ε., Τ.Ε.9 ΒΡΕ¬ 
ΦΟΝΗΠΙΟΚΟΜΩΝ που ορίζεται από το Υπηρεσιακό Συμ¬ 
βούλιο .Σε περίπτωση που δεν έχει ορισθεί από το Υπηρε¬ 
σιακό Συμβούλιο καθήκοντα ασκεί ο αρχαιότερος υπάλλη¬ 
λος του παιδαγωγικού προσωπικού. 

2. Είναι υπεύθυνος για την τήρηση του Εκπαιδευτικού 
προγράμματος. 

3. Προϊσταται των υπαλλήλων του Εκπαιδευτικού και του 
Βοηθητικού προσωπικού. 

4. Εισηγείται στον Διευθυντή για την προμήθεια του ανα¬ 
γκαίου Εκπαιδευτικού υλικού. 

5. Παρίσταται στη συγκέντρωση γονέων. 

6. Τηρεί το βιβλίο Εμπιστευτικού Πρωτοκόλλου και ενη¬ 
μερώνει τον Προϊστάμενο του τμήματος για τα εισερχόμε¬ 
να έγγραφα ώστε να μπορεί να τον αναπληρώνει σε περί¬ 
πτωση απουσίας ή κωλύματος του. 

Άρθρο 5° 

ΚΑΘΗΚΟΝΤΑ ΠΡΟΣΩΠΙΚΟΥ ΤΟΥ Ν.Π. 

Α. ΚΑΘΗΚΟΝΤΑ ΥΠΑΛΛΗΛΩΝ ΤΟΥ ΚΛΑΔΟΥ ΒΡΕΦΟΝΗ¬ 
ΠΙΟΚΟΜΩΝ. 

1. Φροντίζουν για τη σωστή ψυχοσωματική υγεία και ψυ¬ 
χοκινητική εξέλιξη των παιδιών με εξατομίκευση του ημε¬ 
ρήσιου εκπαιδευτικού προγράμματος ανάλογα με την ηλι¬ 
κία και τις ανάγκες τους. Το εκπαιδευτικό πρόγραμμα πρέ¬ 
πει να προσφέρει στα παιδιά όλες τις δυνατότητες για να 
αναπτύξουν τις προσωπικές δυνατότητές τους. 

Επίσης φροντίζουν να ενθαρρύνουν την αυτοεξυπηρέτη¬ 
ση των παιδιών. 

2. Εισηγούνται στον Προϊστάμενο του τμήματος τις ανά¬ 
γκες για τον έγκαιρο εφοδιασμό των αιθουσών με τα απαι- 
τούμενα είδη και ευθύνονται για την είσοδο κάθε ατόμου 
σ’αυτές. 

3. Επιβλέπουν την τακτοποίηση, την κατάλληλη καθαριό¬ 
τητα και τον καλό αερισμό των αιθουσών από το προσωπι¬ 
κό καθαριότητας. 

4. Είναι υπεύθυνοι και υπόλογοι για τα εποπτικά μέσα δι¬ 
δασκαλίας,το εκπαιδευτικό υλικό και γενικά για κάθε υλικό 
που τους έχει διατεθεί και χρησιμοποιούν για την εκπαίδευ¬ 
ση και ψυχαγωγία των νηπίων. 

5. Παρακολουθούν τη διανομή του φαγητού στα παιδιά που 
πραγματοποιείται από το βοηθητικό προσωπικό Μαγειρείου 
και το προσωπικό καθαριότητας βοηθητικών εργασιών. Επί¬ 
σης βοηθούν τα παιδιά κατά την ώρα του φαγητού τους. 

6. Φροντίζουν την μεσημβρινή ανάπαυση των παιδιών. 

7. Βοηθούν τον προϊστάμενό τους ή τον υπάλληλο της 
διαχείρισης και τους αναπληρώνει όταν λείπουν. 

8. Απασχολείτο παιδιά με Εκπαιδευτικά προγράμματα το 
ήμισυ του κανονικού ωραρίου εργασίας του όταν στο σταθ¬ 
μό υπηρετεί υπάλληλος του κλάδου Λογιστικής και σε περί¬ 
πτωση που δεν υπηρετεί και εκτελεί χρέη Διαχειριστή ο 
ίδιος μέχρι μία και μισή ώρα από το κανονικό του ωράριο. 

Β. ΚΑΘΗΚΟΝΤΑ ΥΠΑΛΛΗΛΩΝ ΤΟΥ ΚΛΑΔΟΥ ΔΕ ΒΟΗ¬ 
ΘΩΝ ΒΡΕΦΟΚΟΜΩΝ. 

1. Βοηθούν το παιδαγωγικό προσωπικό σε όλα τα καθή- 
κοντά του και εκτελούν τις οδηγίες που παίρνουν από αυ¬ 
τό.Σε περίπτωση απουσίας του παιδαγωγικού προσωπικού 
αντικαθιστούν αυτό απευθυνόμενοι στον προϊστάμενο του 
σταθμού για βοήθεια και υποστήριξη. 

2. Επιλαμβάνονται της σωματικής καθαριότητας των νη¬ 
πίων. 

Γ. ΚΑΘΗΚΟΝΤΑ ΥΠΑΛΛΗΛΩΝ ΤΟΥ ΚΛΑΔΟΥ Δ.Ε.ΜΑΓΕΙ¬ 
ΡΙΚΗΣ ΤΕΧΝΗΣ. 

1. Παραλαμβάνει από τον Διαχειριστή την αναγκαία ποσό¬ 
τητα τροφίμων και υπογράφει τα σχετικά δελτία εξαγωγής. 

2. Είναι υπεύθυνος για το μαγειρείο και την επιμελημένη 
και έγκαιρη παρασκευή του φαγητού σύμφωνα με το διαι¬ 


τολόγιο.Επιμελείται ιδιαιτέρως για την τήρηση όλων των 
όρων υγιεινής στους χώρους παρασκευής του φαγητού,ει- 
σηγούμένος κάθε σχετικό μέτρο. 

3. Φροντίζει για το σερβίρισμα του προγεύματος και του 
μεσημεριανού φαγητού. 

4. Τακτοποιείτο μαγειρικά σκεύη και είδη εστιάσεως και 
φροντίζει για την καλή συντήρηση και λειτουργία τους, ευ- 
θυνόμενος για κάθε απώλεια ή αδικαιολόγητη καταστροφή. 

5. Φροντίζει για την έγκαιρη τακτοποίηση των προμηθευ- 
όμενων τροφίμων και ειδών καθαριότητας στον κατάλληλο 
χώρο αποθήκευσης αυτών και μεριμνά για την διατήρηση 
της τάξης και της καθαριότητας του χώρου αυτού. 

6. Προτείνει τη λήψη κάθε μέτρου που θεωρεί αναγκαίο 
για την καλή λειτουργία του μαγειρείου. 

7. Σε περίπτωση απουσίας του προσωπικού καθαριότη¬ 
τας εκτελεί τις εργασίες αυτού. 

8. Εκτελεί κάθε άλλη εργασία που του ανατίθεται από τον 
προϊστάμενο. 

Δ. ΚΑΘΗΚΟΝΤΑ ΥΠΑΛΛΗΛΩΝ ΤΟΥ ΚΛΑΔΟΥ Υ.Ε. ΒΟΗ¬ 
ΘΩΝ ΜΑΓΕΙΡΩΝ. 

1. Φροντίζει για τη διανομή του φαγητού,βοηθά το βοη¬ 
θητικό προσωπικό στη διανομή του φαγητού στα παιδιά και 
φροντίζει για τη συγκέντρωση των ειδών εστίασης μετά το 
τέλος του. 

2. Βοηθά το μάγειρα ή τη μαγείρισσα στην προετοιμασία 
του φαγητού. 

3. Αναπληρώνει το μάγειρα σε περίπτωση απουσίας ή κω¬ 
λύματος αυτού. 

4. Εκτελεί κάθε άλλη εργασία που του ανατίθεται από τον 
προϊστάμενο. 

Ε. ΚΑΘΗΚΟΝΤΑ ΥΠΑΛΛΗΛΩΝ ΤΟΥ ΚΛΑΔΟΥ Υ.Ε. ΠΡΟΣΩ¬ 
ΠΙΚΟΥ ΚΑΘΑΡΙΟΤΗΤΑΣ - ΓΕΝΙΚΩΝ ΚΑΘΗΚΟΝΤΩΝ. 

1. Εκτελούν τις εργασίες καθαριότητας όλων των εσωτε¬ 
ρικών και εξωτερικών χώρων του Παιδικού Σταθμού εκτός 
του Μαγειρείου και της αποθήκης τροφίμων. 

2. Είναι αποκλειστικά υπόλογος γιατο γενικό Ιματισμότου 
Σταθμού που παραλαμβάνουν από τον υπάλληλο του κλά¬ 
δου Διοικητικού - Λογιστικού εκτός εκείνου που χρησιμο¬ 
ποιείται από υπαλλήλους του κλάδου Βρεφονηπιοκομίας 
και οφείλουν να μεριμνούν για την καλή συντήρηση, καθα¬ 
ριότητα και φύλαξη αυτού στον κατάλληλο χώρο αποθή¬ 
κευσης. Επίσης είναι υπεύθυνοι για κάθε απώλεια ή αδικαι¬ 
ολόγητη καταστροφή του. 

3. Βοηθούντο Μάγειρα σε περίπτωση που δεν υπάρχει βοη¬ 
θός Μάγειρα, στην προετοιμασία του φαγητού των παιδιών. 

4. Φροντίζουν για τη διανομή του φαγητού, παρευρίσκο- 
νται στο χώρο της τραπεζαρίας και βοηθούντα νήπια σε όλη 
τη διάρκεια του γεύματος. 

5. Φροντίζουν μετά το τέλος του φαγητού των νηπίων για 
την καθαριότητα αυτών (πλύσιμο χεριών - προσώπου). 

6. Στη συνέχεια καθαρίζουν την τραπεζαρία και μεταφέ¬ 
ρουν τα σκεύη στην κουζίνα. 

7. Βοηθούν τα νήπια για την προετοιμασία της μεσημβρι¬ 
νής ανάπαυσης καθώς και για την ετοιμασία αυτών κατά την 
αποχώρησή τους από το Σταθμό μαζί με τους Βρεφονηπιο¬ 
κόμους ή τους βοηθούς τους. 

8. Σε περίπτωση κωλύματος ή ασθένειας των υπαλλήλων 
Μαγειρείου εκτελούν εκ περιτροπής και καθήκοντα Μαγεί¬ 
ρου μέχριτην αναπλήρωση ή την επιστροφή του υπαλλήλου. 

9. Επίσης βοηθούν τα παιδιά όταν λερώνονται στην τουα¬ 
λέτα ή κάνουν εμετό, τα πλένουν και τα αλλάζουν. 

10. Εκτελούν κάθε άλλη εργασία σε περίπτωση έκτακτης 
ανάγκης με υπόδειξη του προϊσταμένου. 

Άρθρο 6° 

ΕΠΙΛΟΓΗ ΚΑΙ ΑΝΑΠΛΗΡΩΣΗ ΠΡΟΪΣΤΑΜΕΝΩΝ ΟΡΓΑΝΙ¬ 
ΚΩΝ ΜΟΝΑΔΩΝ - ΛΟΙΠΕΣ ΔΙΑΤΑΞΕΙΣ. 

Για την επιλογή των Προϊσταμένων του Τμήματος και Αυ¬ 
τοτελούς Γ ραφείου εφαρμόζονται οι διατάξεις του άρθρου 
36 του ν.2190/1994 «Σύσταση ανεξάρτητης αρχής για την 
επιλογή προσωπικού και ρύθμιση θεμάτων Διοίκησης» 
(ΦΕΚ 28/3.3.1994). 

Η τοποθέτηση αυτών πραγματοποιείται στην αντίστοιχη 
οργανική μονάδα για τρία χρόνια με απόφαση του Προέ¬ 
δρου του Δ.Σ. 

Οι τοποθετούμενοι Προϊστάμενοι εξακολουθούν να 
ασκούντο καθήκοντάτους μέχρι τυχόν επανεκλογή τους ή 
την τοποθέτηση νέου Προϊσταμένου. 

Από τις διατάξεις της απόφασης αυτής προκαλείται δαπά¬ 
νη σε βάρος του προϋπ/σμού έτους 2005 του Ν.Π.Π.Σ. Λαι¬ 
μού του Δήμου Πρεσπών Ν. Φλώρινας ύψους 104795 ευρώ 
ετησίως για την οποία υπάρχει εγκεκριμένη πίστωση στον 
προϋπ/σμότου ΝΠΠΣ Λαιμού του Δήμου Πρεσπών στον κω¬ 
δικό αριθμό 60 με τίτλο «Αμοιβές και έξοδα προσωπικού». 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Φλώρινα, 29 Ιουλίου 2005 

Ο Γενικός Γραμματέας Περιφέρειας 
ΑΝΔΡΕΑΣ ΛΕΟΥΔΗΣ 
-♦- 

Αριθμ. 1635 (9) 

Έγκριση καθιέρωσης υπερωριακής εργασίας υπαλλήλων 
τηςΔ/νσης Αγροτικής Ανάπτυξηςτης Ν.Α. Ζακύνθου. 

Ο ΝΟΜΑΡΧΗΣ ΖΑΚΥΝΘΟΥ 

Έχοντας υπόψη: 

1. Τις διατάξεις του Π.Δ. 30/1996 «Κώδικας Νομαρχιακής 
Αυτοδιοίκησης». 

2. Τις διατάξεις του άρθρου 16 του ν.3205/2003 «Μισθο- 
λογικές ρυθμίσεις λειτουργών και υπαλλήλων του Δημοσί¬ 
ου, ΝΠΔΔ, και ΟΤΑ... κλπ.». 

3. Τις διατάξεις του άρθρου 25 παρ. 7 του ν.2738/1999 
«Συλλογικές διαπραγματεύσεις στη Δημόσια Διοίκηση, μο¬ 
νιμοποίηση συμβασιούχων αορίστου χρόνου και άλλες δια¬ 
τάξεις». 

4. Την αρ. 2/72757/0022/31.12.2003 εγκύκλιο του Υπουρ¬ 
γείου Οικονομίας και Οικονομικών (Γ.Λ.Κ.) «παροχή οδηγιών 
για την εφαρμογή των διατάξεων του ν.3205/ 2003». 

5. Το γεγονός ότι για την κάλυψη επιτακτικών υπηρεσια¬ 
κών αναγκών απαιτείται η υπερωριακή απασχόληση του 
προσωπικού για την ταχεία και ορθολογική διεκπεραίωση 
του ποιοτικού και ποσοτικού ελέγχου των νωπών-επεξερ- 
γασμένων γεωργικών προϊόντων και σταφυλιών. 

6. Την έλλειψη προσωπικού στη Δ/νση Αγροτικής Ανά¬ 
πτυξης. 

7. Την αρ. 280645/5.7.2005 απόφαση του Γ εν. Γ ραμματέα 
του Υπουργείου Αγροτικής Ανάπτυξης και Τροφίμων περί 
υπερωριών έτους 2005 για τους υπαλλήλους των Νομαρ¬ 
χιακών Αυτοδιοικήσεων που ασχολούνται με τον ποιοτικό 
έλεγχο των νωπών και μεταποιημένων γεωργικών προϊό¬ 
ντων φυτικής προέλευσης. 

8. Την με αρ. 53390/6.7.2005 διάθεση πίστωσης του πο¬ 
σού 2000,00 ευρώ για τις δαπάνες υπερωριών έτους 2005 
για τους υπαλλήλους των Νομαρχιακών Αυτοδιοικήσεων 
που ασχολούνται μετονποιοτικό έλεγχο των νωπών και με¬ 
ταποιημένων γεωργικών προϊόντων φυτικής προέλευσης. 

9. Το γεγονός ότι στον προϋπολογισμό της Ν.Α. έχει εγ¬ 
γράφει στους ΚΑΕ: 0511 και 0512 και φορέα 291 πίστωση 
για τον σκοπό αυτό 2000,00 ευρώ, αποφασίζουμε: 

Εγκρίνουμε την καθιέρωση υπερωριακής απογευματινής 
εργασίας με αμοιβή, πέρα από το κανονικό ωράριο, και ερ¬ 
γασίας κατά τις εξαιρέσιμες και αργίες για δύο υπαλλήλους 
της Δ/νσης Αγροτικής Ανάπτυξης της Ν.Α. Ζακύνθου για 
χρονικό διάστημα τεσσάρων μηνών, για την κατηγορία ΠΕ 
γεωπόνων και για 330 ώρες συνολικά. 

Η παρούσα έχει αναδρομική ισχύ ενός (1) μηνάς πριν την 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Ζάκυνθος, 22 Ιουλίου 2005 

Ο Νομάρχης 
ΔΙΟΝΥΣΙΟΣ ΓΑΣΠΑΡΟΣ 


Αριθμ. 9707 (10) 

Τροποποίηση του Ο.Ε.Υ. του Δήμου Σκοτούσσης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 12του ν. 1188/1981 «περίκυ- 
ρώσεωςτου κώδικα, περί καταστάσεως προσωπικού οργα¬ 
νισμών Τοπικής Αυτοδιοίκησης», όπως αντικαταστάθηκε με 
τις διατάξειςτου άρθρου 8 παρ. 5του ν.2307/1995. 

2. Τις διατάξεις των άρθρων 34,35 και 36 του ν.2190/1994 
(ΦΕΚ 28/Α/3.3.1994) «Σύσταση ανεξάρτητης αρχής για την 
επιλογή προσωπικού και ρύθμιση θεμάτων Διοίκησης» του 
π.δ. 37α/1987, τις διατάξεις του π.δ/τος 22/1999 και του 
π.δ/τος 50/2001, όπως τροποποιήθηκε με το π.δ. 347/2003. 

3. Τις διατάξεις των άρθρων 11 και 18 του ν.2539/1997 
«Συγκρότηση της Πρωτοβάθμιας Τοπικής Αυτοδιοίκησης». 

4. Τις διατάξεις του ν.2503/1997 «Διοίκηση - οργάνωση - 
στελέχωσητης Περιφέρειας, ρύθμιση θεμάτων για την Το¬ 
πική Αυτοδιοίκηση και άλλες διατάξεις». 

5. Την αριθ. 550/1/7.10.1992 εγκύκλιο της Γραμματείας 
του Υπουργικού Συμβουλίου «Έλεγχος δαπανών που προ- 
καλούν οι κανονιστικές διοικητικές πράξεις». 

6. Την αριθ. 5631/26.7.2000 απόφασή μας Ορισμός ειση¬ 
γητών και μεταβίβαση εξουσίας υπογραφής «Με εντολή 
Γ ενικού γραμματέα». 

7. Τον Ο.Ε.Υ. του Δήμου Σκοτούσσης που εγκρίθηκε με 
την 4446/7-4-1999 απόφασή μας (ΦΕΚ 589/7.5.1999 τ.Β') 
και τροποποιήθηκε με τις αριθμ. 15422/9.11.2000 (ΦΕΚ 
1493/7.12.2000 τ.Β') και 6793/24.5.2004 (ΦΕΚ 905/ 
17.6.2004τ.Β') αποφάσεις μας αντίστοιχα. 

8. Την αριθ. 6/2005 νομοτύπως ληφθείσα απόφαση του 
Δημοτικού Συμβουλίου, που αναφέρεταιστηντροποποίηση 
του Οργανισμού Εσωτερικής Υπηρεσίας του Δήμου Σκο¬ 
τούσσης. 

9. Το αριθ. 7/4/31.5.2005 πρακτικό του Υπηρεσιακού Συμ¬ 
βουλίου που γνωμοδοτεί υπέρ της τροποποίησης του 
Ο.Ε.Υ. του Δήμου Σκοτούσσης. 

10. Το γεγονός ότι με τις διατάξεις της απόφασης αυτής 
προκαλείται επιπλέον δαπάνη για την οποία υπάρχει εγγε¬ 
γραμμένη πίστωση ύψους 250.000,00 ευρώ, στον προϋπο¬ 
λογισμό του τρέχοντος έτους ενώ η μελλοντική επιβάρυνση 
του προϋπολογισμού του Δήμου δεν μπορεί να υπολογι- 
σθεί, αποφασίζουμε: 

Διαπιστώνουμε ότι με την αριθμ. 6/2005 απόφαση του Δη¬ 
μοτικού Συμβουλίου Σκοτούσσης και ύστερα από τη γνώμη 
του οικείου Υπηρεσιακού Συμβουλίου, τροποποιείται ο Ορ¬ 
γανισμός Εσωτερικής Υπηρεσίας του Δήμου ώστε εφεξής 
να ισχύει όπως παρακάτω: 

Άρθρο 8 

Το άρθρο 8 του ισχύοντος Ο.Ε.Υ. - ΑΡΜΟΔΙΟΤΗΤΕΣ ΤΜΗ¬ 
ΜΑΤΟΣ ΤΕΧΝΙΚΩΝ ΥΠΗΡΕΣΙΩΝ ΚΑΙ ΠΕΡΙΒΑΛΛΟΝΤΟΣ - 
τροποποιείται όπως παρακάτω: 

Συστήνει υπηρεσιακή μονάδα διευκόλυνσης ατόμων με 
αναπηρίες σε επίπεδο μη αυτοτελούς γραφείου και εντάσ¬ 
σει το εν λόγω μη αυτοτελές γραφείο στο Τμήμα Τεχνικών 
Υπηρεσιών και Περιβάλλοντος, με την πρόσθεση στο άρ¬ 
θρο 8 του Οργανισμού Εσωτερικής Υπηρεσίας (ΟΕΥ) του 
ακόλουθου εδαφίου: 

«Η) Μη αυτοτελές γραφείο διευκόλυνσης ατόμων με ανα¬ 
πηρίες. 

Η μονάδα αυτή είναι αρμόδια για την προώθηση μέτρων 
που θα εξασφαλίζουν την προσβασιμότητα των ΑΜΕΑ στα 
κτίρια, (στο ισόγειο και στους ορόφους) που στεγάζονται οι 
υπηρεσίεςτου Οργανισμού μας, με την κατασκευή κεκλιμέ¬ 
νων επιπέδων (ραμπών), κατάλληλων ανελκυστήρων, ειδι¬ 
κών χώρων υγιεινής κ.λ.π. αλλά και για την προώθηση άλ¬ 
λων μέτρων που θα βελτιώνουν την ποιότητα των συνθηκών 
διοικητικής εξυπηρέτησης τους, π.χ. πληροφόρηση και 
εξυπηρέτηση ατόμων με αναπηρίες, με τη χρήση των νέων 
τεχνολογιών πληροφορικής και επικοινωνιών, κατά προτε- 




15676 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ραιότητα εξυπηρέτηση, εφαρμογή της υπηρεσίας μιας 
στάσης (οπθ εΐαρ εθΓνίοθ) για να κινείται ο φάκελος της υπό¬ 
θεσης από την υπηρεσία και όχι από τον πολίτη, κ.λ.π.» 

Άρθρο 15 

Το άρθρο 15 του ισχύοντος Ο.Ε.Υ. - ΤΑΚΤΙΚΕΣ ΟΡΓΑΝΙ¬ 
ΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ- 
τροποποιείται όπως παρακάτω: 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 

Κλάδος 

Θέσειο 

ΠΕ Διοικητικού 

δύο (02) 

ΠΕ Διοικητικού- Οικονομικού 

μία (01) 

ΠΕ Οικονομικού-Λογιστικού 

μία (01) 

ΠΕ Πολιτικών μηχανικών 

μία (01) 

ΠΕ Ηλεκτρολόγων Μηχανικών & 
Μηχανικών Ηλεκτρονικών Υπολογιστών 

μία (01) 

ΠΕ Γεωπόνων 

μία (01) 

ΠΕ Περιβαλλοντολογιών 

μία (01) 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 

Κλάδος 

Θέσειο 

ΤΕ Τεχνολόγων πολιτικών μηχανικών 

μία (01) 

ΤΕ Τεχνολόγων Γ εωπόνων 

μία (01) 

ΤΕ Διοικητικού-Λογιστικού 

δύο (02) 

ΤΕ Διοίκησης Μονάδων Τοπικής Αυτ/σης 

μία (01) 

ΤΕ Πληροφορικής 

μία (01) 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 

Κλάδος 

Θέσειο 

ΔΕ Διοικητικών Γ ραμματέων 

έξι (06) 

ΔΕ Ειδικού προσωπικού 
(Δημοτική Αστυνομία) 

δύο (02) 

ΔΕ Τεχνικών (ηλεκτρολόγος) 

μία (01) 

ΔΕ Τεχνικών (υδραυλικός) 

μία (01) 

ΔΕ Τεχνικών (μηχανών αυτοκινήτων - 
ομάδα μηχανολογικών ειδικοτήτων) 

δύο (02) 

ΔΕ Τεχνικών 

(χειριστής μηχανημάτων έργων) 

μία (01) 

ΔΕ Οδηγών αυτοκινήτων 

μία (01) 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 

Κλάδος 

Θέσειο 

ΥΕ Προσωπικό Καθαριότητας 
(καθαρίστρια) 

μία (01) 

ΥΕ Προσωπικό Καθαριότητας 
(υδρονομέων) 

δύο (02) 

ΥΕ εργατών (Γενικά) 

μία (01) 

Εκ των ανωτέρω θέσεων, στο μη αυτοτελές γραφείο δι- 


ευκόλυνσης ατόμων με αναπηρίες διατίθενται δύο υπάλλη¬ 
λοι. Ένας (1) έκτου κλάδου «ΠΕ Πολιτικών Μηχανικών» και 
μία (1) έκτου κλάδου «ΠΕΔιοικητικού - Οικονομικού» 

3. Προστίθεται άρθρο 16 με τίτλο «ΘΕΣΕΙΣ ΔΙΚΗΓΟΡΩΝ» 

Αρθρο 16 

«ΘΕΣΕΙΣ ΔΙΚΗΓΟΡΩΝ» 

Συνιστάται μία (1) θέση δικηγόρου με μηνιαία αντιμισθία, 
για παροχή των νομικών του υπηρεσιών στον ίδιο τον Δήμο, 
Ν.Π.Δ.Δ. και σε άλλα ιδρύματα του Δήμου μας (άρθρο 21 
του ν.3274/2004, αντικατάσταση των άρθρων 245 και 246 
του ν. 1188/1981) 

Η πλήρωση της θέσης αυτής θα γίνεται σύμφωνα με τις 
ισχύουσες κάθε φορά διατάξεις και εγκυκλίους οδηγίες 
που αφορούν στο προσωπικό αυτό. 

4. Το άρθρο 16 λαμβάνει νέα αρίθμηση 17 και τροποποι¬ 
είται όπως παρακάτω: 

Άρθρο 17 

ΘΕΣΕΙΣ ΠΡΟΪΣΤΑΜΕΝΩΝ 

Στις διοικητικές ενότητες των υπηρεσιών του Δήμου οι 
προϊστάμενοι επιλέγονται από τους εξής κλάδους: 


1. Στην Διεύθυνση Διοικητικών - Οικονομικών-Τεχνικών 
Υπηρεσιών και Περιβάλλοντος - Κέντρου Εξυπηρέτησης 
Πολιτών προΐσταται υπάλληλος του Κλάδου ΠΕ Διοικητικού 
- Οικονομικού, ΠΕ Οικονομικού-Λογιστικού, ΠΕ Πολιτικών 
μηχανικών, ΠΕ Ηλεκτρολόγων Μηχανικών & Μηχανικών Ηλε¬ 
κτρονικών Υπολογιστών, ΠΕ Γεωπόνων, ΠΕ Περιβαλλοντο- 
λόγων, ΤΕ Διοικητικού-Λογιστικού, ΤΕ Διοίκησης Μονάδων 
Τοπικής Αυτ/σης, ΤΕ Πληροφορικής, ΤΕ Τεχνολόγων πολι¬ 
τικών μηχανικών, ΤΕ Τεχνολόγων Γεωπόνων, ΔΕ Διοικητι¬ 
κών Γ ραμματέων. 

2. Στο Τμήμα Διοικητικών και Οικονομικών Υπηρεσιών 
προΐσταται μόνιμος υπάλληλοςτου Κλάδου ΠΕ Διοικητικού 
-Οικονομικού, ΠΕ Οικονομικού - Λογιστικού ΤΕ Διοικητικού- 
Λογιστικού, ΤΕ Διοίκησης Μονάδων Τοπικής Αυτ/σης, ΤΕ 
Πληροφορικής, ΔΕ Διοικητικών Γ ραμματέων. 

3. Στο Τμήμα Τεχνικών Υπηρεσιών και Περιβάλλοντος 
προΐσταται μόνιμος υπάλληλος του Κλάδου ΠΕ Πολιτικών 
μηχανικών, ΠΕ Ηλεκτρολόγων Μηχανικών & Μηχανικών 
Ηλεκτρονικών Υπολογιστών, ΠΕ Γεωπόνων, ΠΕ Περιβαλλο¬ 
ντολογιών, ΤΕ Τεχνολόγων πολιτικών μηχανικών, ΤΕ Τεχνο¬ 
λόγων Γ εωπόνων. 

4. Στο τμήμα Κ.Ε.Π. προΐσταται μόνιμος υπάλληλος του 
κλάδου ΠΕ Διοικητικού - Οικονομικού, ΠΕ Οικονομικού-Λο- 
γιστικού ΤΕ Διοικητικού - Λογιστικού, ΤΕ Διοίκησης Μονά¬ 
δων Τοπικής Αυτ/σης, ΤΕ Πληροφορικής, ΔΕ Διοικητικών - 
Γ ραμματέων. 

5. Ως προϊστάμενοι όλων των διοικητικών ενοτήτων του 
Δήμου τοποθετούνται υπάλληλοι με βαθμό Α' των κλάδων 
ΠΕ, ΤΕ, ΔΕ. Ως διοικητικές ενότητες της παραγράφου αυ¬ 
τής νοούνται οι προβλεπόμενες από το άρθρο 1 του Ο.Ε.Υ. 
του Δήμου. 

6. Ως προϊστάμενοι διευθύνσεων ή αντιστοίχου επιπέδου 
οργανικών μονάδων επιλέγονται υπάλληλοι με βαθμό Α, οι 
οποίοι έχουντουλάχιστοντετραετή υπηρεσία υπηρεσία στον 
βαθμό αυτό. Αν δεν υπάρχουν υπάλληλοι με την προϋπόθε¬ 
ση αυτή, επιλέγονται υπάλληλοι με τον περισσότερο χρόνο 
στον Α βαθμό. Αν δεν υπάρχουν ή δεν επαρκούν υπάλληλοι 
βαθμού Α, προϊστάμενοι διευθύνσεων επιλέγονται υπάλλη¬ 
λοι βαθμού Β' με τα περισσότερα χρόνια στο βαθμό. 

7. Ως προϊστάμενοι τμημάτων επιλέγονται υπάλληλοι με 
τον Α' βαθμό. Αν δεν υπάρχουν ή δεν επαρκούν, επιλέγονται 
υπάλληλοι Β' βαθμού οι οποίοι έχουν συμπληρώσει κατά κα¬ 
τηγορία ελάχιστο χρόνο υπηρεσίας στο Β' βαθμό πέντε (5) 
έτη προκειμένου για την κατηγορία ΠΕ, έξι (6) έτη για την 
κατηγορία ΤΕ και οκτώ (8) έτη για την κατηγορία ΔΕ. Αν δεν 
υπάρχουν υπάλληλοι με τις ανωτέρω προϋποθέσεις επιλέ¬ 
γονται υπάλληλοι Β' βαθμού μελιγότερα χρόνια υπηρεσίας. 

8. Σε περίπτωση τροποποίησης των διατάξεων του άρ¬ 
θρου 36 του ν.2190/1994 οι προϊστάμενοι των Δ/νσεων και 
Τμημάτων θα επιλέγονται σύμφωνα με τις ισχύουσες κάθε 
φορά διατάξεις. 

9. Τον προϊστάμενο Διεύθυνσης που απουσιάζει ή κωλύε¬ 
ται αναπληρώνει στα καθήκοντά του ο προϊστάμενος του 
τμήματος που αναφέρεται στο άρθρο 1. 

10. Τον προϊστάμενο Τμήματος που απουσιάζει ή κωλύε¬ 
ται αναπληρώνει στα καθήκοντά του ο ανώτερος κατά βαθ¬ 
μό υπάλληλος και ο αρχαιότερος που υπηρετεί στην ίδια 
οργανωτική μονάδα και εφ’ όσον ο κλάδος στον οποίο ανή¬ 
κει προορίζεται για την κατάληψη θέσεων προϊσταμένων. 

5. Τα άρθρα από 17 και 18 λαμβάνουν νέα αρίθμηση 18 και 
19 αντίστοιχα. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Σέρρες, 29 Ιουλίου 2005 

Με εντολή Γ ενικού Γ ραμματέα Περιφέρειας 
Η Προϊσταμένη Διεύθυνσης 
ΓΕΩΡΓΙΑ ΠΑΥΛΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




